ФОЛКЛОРОТ И МИТОТ КАКО ИЗВОР НА ЛИТЕРАТУРАТА
Мит е збор кој води потекло од грчкиот збор mythos - говор , јазик , кажување приказна.
Се смета дека митот настанал многу одамна како потреба на човекот да го организира 

хаосот создавајќи го редот , поредокот .
Примитивниот човек поттикнат од желбата да проникне во тајните на природните појави немајќи научни сознанија за светот и животот , измислувал фантастични објаснувања и 

со својата слободна фантазија почнал да ги толкува тие појави создавајќи приказни на кои ние и денес им се восхитуваме .
Митовите се дело на народниот гениј , тие се колективно народно творештво 

што се создадени уште во првобитното општество . Според својата суштина митот ја 

претставува првобитната поезија , наука и теологија , со други зборови , првобитната култура .
Белези на митовите:

а) митско време;

б) митски простор;

в) митска свест.
Митско време- митот нема историско време. Неговото време е измислено (фиктивно)).

Митски простор- во митот секогаш постои средишно место во кое е сместен некој храм, 

светилиште или планина што претставува „оска на светот“.

Митска свест- различните форми на култура кај секој народ овозможуваат и специфичен облик на мислење.
Митовите се поделени на:
1. Митови за настанувањето на животните и растенијата.

а) Митови кои сметаат дека човекот настанал од животно (тотем).Таквите животни се сметаат за свети и тие се заштитени со забрана за лов (табу).

б) Митови кои сметаат дека животните и растенијата се настанати од луѓе (пример: митот за Нарцис).

2. Митови за настанувањето на небеските тела.

3. Космогониски митови (митови за настанувањето на вселената како целина, за создавање на космосот (редот) од (хаосот - нередот);Во нив е предадено настанувањето на светот 

благодарение на моќта на еден бог (пр.:Библијата).
4. Есхатолошки митови (митови за крајот на светот).Како последица на човековиот неморал, поретко како казна од боговите доаѓа до одредени состојби, (како потопи) кои го уништуваат 

светот.

5. Митови за потеклото- почетокот на употребата на определени средства, орудија.

6. Аграрни митови- митови кои го раскажуваат кружниот пат на вегетативниот циклус на растенијата.

7. Култни митови- митови кои го објаснуваат настанувањето на некои ритуали (ритуалот на иницијација*)
8. Етиолошки митови- митови за некоја одредена одлика на некоја појава пр.: зошто лисицата е итра).
Митовите се сакрални (свети) творби, а не литературни, тие се во тесна врска со литературата, бидејќи имаат раскажувачка структура, ама не се литература, но затоа и` 

служат на литературата како извор на мотиви употребувани до ден-денес.
Влијанија на митот
Митовите се пренесувале усно од поколение на 

поколение и придонесле за развивање на говорот.
 Многу митови се поврзани со важни историски настани.
 Митовите послужиле како инспирација и извор за создавање врвни 

уметнички дела , од антика до наши денови.
 Најмногубројни митови се создадени во сумерската, древноиндиската, 

египетската,древногрчката и римската литература.
Разни народи со текот на времето создавале бројни митски приказни оформувајќи збир од митови наречен митологија.

Сите делови на светот имаат своја митологија, но најпознати се: 

египетската, сумерската, индиската, кинеската,старогрчка, римската и др.
Под поимот фолклор се подразбира усното ворештво на еден народ, кое се пренесувало од поколение на поколение и во одреден момент некој собирач го запишал.

Фолклорот е англиски збор и значи народно знаење.
Се појавил уште во времето на неолитот и е тесно поврзан со појавата на говорот. Сите народи создавале творби кои се именувани 

како народно творештво. Тоа се пренесувало усно од генерација на 

генерација, затоа што во тоа време се` уште немало писмо.  
Тоа творештво е наречено народна литератураили анонимна литература и неа ја сочинуваат: песни, гатанки, пословици, приказни, 

преданија, легенди и др.

Фолклорот уште ги опфаќа народната музика,народните ора,везот и накитот.

Фолклор е целокупното духовно творештво на еден народ.

Тука ја подразбираме освен народната литература и севкупната народна традиција и народните обичаи, народните верувања, народната музика и игра (ора), како и народната материјална култура -ликовна орнаментика, народни носии, занаети, архитектура итн.
Народната литература води потекло од митологијата. Од обредните песни посветени на божествата и од митолошките приказни
подоцна се развиле нови литературни творби познати како народна литература.
Првите создадени песни го означиле и појавувањето на првобитната синкретична уметност, бидејќи биле придружувани со музика, мимика и игра.

Секој народ има луѓе кои се креативни и талентирани за нешто.
Белези на народното творештво:

1. Устен начин на создавање(се`уште нема писмо),

2. Анонимност (неговиот автор е непознат).

3. Варијантност и колективност.

4. Традиција во колективното создавање.
